**บทที่ ๓**

**หลักการจัดการสาธารณภัย**

**๓.๑ ขอบเขตสาธารณภัย**

ขอบเขตสาธารณภัยตามแผนการป้องกันและบรรเทาสาธารณภัยจังหวัดนครราชสีมา พ.ศ.๒๕๕๘ ฉบับนี้ ให้เป็นไปตามความหมาย **“สาธารณภัย”** ตามมาตรา 4 แห่งพระราชบัญญัติป้องกันและบรรเทา สาธารณภัย พ.ศ. 2550 ดังนี้

“**อัคคีภัย วาตภัย อุทกภัย ภัยแล้ง โรคระบาดในมนุษย์ โรคระบาดสัตว์ โรคระบาดสัตว์น้ำ การระบาดของศัตรูพืช ตลอดจนภัยอื่น ๆ อันมีผลกระทบต่อสาธารณชน ไม่ว่าเกิดจากธรรมชาติ มีผู้ทำให้เกิดขึ้น อุบัติเหตุ หรือเหตุอื่นใด ซึ่งก่อให้เกิดอันตรายแก่ชีวิต ร่างกายของประชาชน หรือความเสียหายแก่ทรัพย์สินของประชาชน หรือของรัฐ และให้หมายความรวมถึงภัยทางอากาศ และการก่อวินาศกรรมด้วย**”

“**ภัยทางอากาศ**” หมายความว่า ภัยอันเกิดจากการโจมตีทางอากาศ

“**การก่อวินาศกรรม**” หมายความว่า การกระทำใดๆ อันเป็นการมุ่งทำลายทรัพย์สินของประชาชนหรือของรัฐ หรือสิ่งอันเป็นสาธารณูปโภค หรือการรบกวน ขัดขวางหน่วงเหนี่ยวระบบการปฏิบัติงานใดๆ ตลอดจนการประทุษร้ายต่อบุคคลอันเป็นการก่อให้เกิดความปั่นป่วนทางการเมือง การเศรษฐกิจและสังคมแห่งชาติ โดยมุ่งหมายที่จะก่อให้เกิดความเสียหายต่อความมั่นคงของรัฐ

**๓.๒ ระดับการจัดการสาธารณภัย**

ระดับการจัดการสาธารณภัยแบ่งเป็น 4 ระดับ ทั้งนี้ ขึ้นกับพื้นที่ ประชากร ความซับซ้อน หรือความสามารถในการจัดการสาธารณภัย ตลอดจนศักยภาพด้านทรัพยากร ที่ผู้มีอำนาจตามกฎหมายใช้ ดุลยพินิจในการตัดสินใจเกี่ยวกับความสามารถในการเข้าควบคุมสถานการณ์เป็นหลัก ดังนี้

|  |  |  |
| --- | --- | --- |
| **ระดับ** | **การจัดการ** | **ผู้มีอำนาจตามกฎหมาย** |
| ๑ | สาธารณภัยขนาดเล็ก | ผู้อำนวยการอำเภอ ผู้อำนวยการท้องถิ่น ควบคุมและ  สั่งการ |
| ๒ | สาธารณภัยขนาดกลาง | ผู้อำนวยการจังหวัด ควบคุม สั่งการและบัญชาการ |
| ๓ | สาธารณภัยขนาดใหญ่ | ผู้บัญชาการป้องกันและบรรเทาสาธารณภัยแห่งชาติ ควบคุม สั่งการและบัญชาการ |
| ๔ | สาธารณภัยร้ายแรงอย่างยิ่ง | นายกรัฐมนตรีหรือรองนายกรัฐมนตรีที่นายกรัฐมนตรีมอบหมาย ควบคุม สั่งการและบัญชาการ |

**3.3 บทบาทหน้าที่หน่วยงานระดับจังหวัด**

|  |  |
| --- | --- |
| **หน่วยงาน** | **บทบาทหน้าที่** |
| **๑. มณฑลทหารบกที่ 21 สำนักงานพัฒนาภาค 5 หน่วยบัญชาการทหารพัฒนา กองบังคับการกองบิน 1** | (๑.1) จัดทำแผนปฏิบัติการและสนับสนุนเครื่องมือ เครื่องจักรกล ยานพาหนะ ในการอพยพผู้ประสบภัยออกจากพื้นที่ประสบภัย  (๑.2) ปรับปรุงพัฒนาแหล่งน้ำเพื่อป้องกันและแก้ไขปัญหาน้ำท่วมและน้ำแล้ง  (๑.๓) ปรับปรุงเส้นทางคมนาคมและโครงข่ายคมนาคม สนับสนุนภารกิจการส่งกำลังบำรุง พร้อมทั้งแก้ไขเส้นทางเพื่อป้องกันและลดผลกระทบจากสาธารณภัย ตลอดจนบูรณะ ฟื้นฟู เส้นทางคมนาคมที่ได้รับความเสียหายให้สามารถใช้งานได้  (๑.๔) ส่งเสริมอาชีพผู้ประสบภัยหลังภัยผ่านพ้น เพื่อให้ผู้ประสบภัยสามารถมีอาชีพดำรงชีวิตเลี้ยงครอบครัวต่อไป |
| **๒. สำนักงานป้องกันและบรรเทา สาธารณภัยจังหวัดนครราชสีมา** | (๒.๑) จัดทำแผนการป้องกันและบรรเทาสาธารณภัยจังหวัด เสนอคณะกรรมการจัดทำแผนการป้องกันและบรรเทาสาธารณภัยจังหวัด  (๒.2) จัดทำฐานข้อมูลพื้นที่เสี่ยงภัย พื้นที่ปลอดภัย และสถิติสาธารณภัย  (๒.3) ปฏิบัติการ ประสานการปฏิบัติงาน ให้การสนับสนุน และช่วยเหลือหน่วยงานของรัฐ องค์ปกครองส่วนท้องถิ่น และหน่วยงานภาคเอกชนในการป้องกันและบรรเทา สาธารณภัย  (๒.4) ให้การสงเคราะห์แก่ผู้ประสบภัย ผู้ได้รับภยันตราย หรือผู้ได้รับความเสียหายจากสาธารณภัย  (๒.5) แนะนำ ให้คำปรึกษา และอบรมเกี่ยวกับการป้องกันและบรรเทาสาธารณภัย แก่หน่วยงานของรัฐ องค์กรปกครองส่วนท้องถิ่น และหน่วยงานภาคเอกชน  (๒.๖) ประกาศเขตพื้นที่ประสบสาธารณภัยเพื่อสามารถช่วยเหลือผู้ประสบภัยได้ตามกฎหมายที่เกี่ยวข้อง  (๒.๗) ติดตาม ตรวจสอบ และประเมินผลการดำเนินการตามแผนการป้องกันและบรรเทาสาธารณภัยแต่ละระดับ |
|  |  |
| **หน่วยงาน** | **บทบาทหน้าที่** |
| **๓. กองบังคับการตำรวจภูธรจังหวัดนครราชสีมา** | (๓.1) รักษาความสงบเรียบร้อยและความปลอดภัยของประชาชนในพื้นที่ประสบภัยและพื้นที่ใกล้เคียง  (๓.๒) ควบคุมและบังคับใช้กฎหมายเพื่อป้องกันและปราบปรามการกระทำผิดทางอาญา  (๓.3) ปฏิบัติหน้าที่ด้านการพิสูจน์เอกลักษณ์บุคคล  การจัดการศพ การติดตาม ผู้สูญหาย และการส่งกลับ  (๓.4) จัดระบบจราจรในพื้นที่ประสบภัยและพื้นที่ใกล้เคียง  (๓.5) จัดชุดเจ้าหน้าที่ผู้เชี่ยวชาญพิเศษสนับสนุนการป้องกันและบรรเทาสาธารณภัย เช่น ชุดกู้ภัย ชุดเก็บกู้ และทำลายวัตถุระเบิด เป็นต้น  (๓.6) สนับสนุนกำลังเจ้าหน้าที่ เครื่องมือ อุปกรณ์ และยานพาหนะ แก่กองอำนวยการป้องกันและบรรเทา สาธารณภัยในพื้นที่จังหวัดอุทัยธานี |
| **๔. สำนักงานสาธารณสุขจังหวัดนครราชสีมา** | (๔.1) จัดเตรียมความพร้อมสถานพยาบาลทุกระดับในการรับมือกับสาธารณภัย รวมถึงพัฒนาบุคลากรสาธารณสุขและอาสาสมัครให้มีความรู้ และทักษะ พร้อมที่จะปฏิบัติงานเมื่อเกิดสาธารณภัย และป้องกันตนเองจากภัย ที่เกิดขึ้นขณะปฏิบัติงาน  (๔.๒) จัดหาและจัดเตรียมสำรองทรัพยากรทางการแพทย์และสาธารณสุข รวมถึงการพัฒนาทีมปฏิบัติการฉุกเฉินทางการแพทย์ในภาวะฉุกเฉินในระดับต่างๆ ที่พร้อมปฏิบัติการช่วยเหลือผู้ประสบภัยอย่างมีประสิทธิภาพ โดยสามารถใช้ประโยชน์ได้ทันทีเมื่อเกิดสาธารณภัย ได้แก่ ทีม Mini MERT ระดับอำเภอ ทีม MERT (Medical Emergency Response Team) ระดับจังหวัด ทีมเฝ้าระวังสอบสวนโรคเคลื่อนที่เร็ว(SRRT) ทีม (Mcatt) เป็นต้น  (๔.3) จัดให้มีและพัฒนาระบบสื่อสารเพื่อการประสานงานและสั่งการภายในและภายนอกกระทรวงสาธารณสุข รวมถึง หน่วยงานที่เกี่ยวข้องและภาคเอกชนได้อย่างมีประสิทธิภาพ  (๓.4) พัฒนาระบบฐานข้อมูลผู้เชี่ยวชาญทางการแพทย์และสาธารณสุข รวมทั้งเครื่องมือทางการแพทย์และเวชภัณฑ์ของภาครัฐ และเอกชน  (๔.๕) เป็นหน่วยงานหลักด้านการแพทย์และสาธารณสุขรับผิดชอบในการตอบสนองต่อสาธารณภัย โดยประสานและจัดการให้มีผู้บัญชาการเหตุการณ์ด้านการแพทย์และสาธารณสุข (Public Health & Medical Incidence Commander) รวมทั้งจัดให้มีศูนย์ปฏิบัติการด้านการแพทย์และสาธารณสุขในระดับต่าง ๆ (Public Health Emergency Operation Center: PHEOC)  (๓.6) ประสานหน่วยงาน ได้แก่ สถาบันการแพทย์ฉุกเฉินแห่งชาติ (สพฉ.) สำนักงานสาธารณสุขฉุกเฉินแห่งชาติ องค์การเภสัชกรรม (GPO) กรมวิชาการต่างๆ เป็นต้น  (๔.๗) ประสานผู้เชี่ยวชาญด้านการพิสูจน์เอกลักษณ์บุคคล |
| **๕. แขวงทางหลวงนครราชสีมาที่ 1**  **แขวงทางหลวงนครราชสีมาที่ 2**  **แขวงทางหลวงนครราชสีมาที่ 3**  **๕.๑ แขวงทางหลวงชนบทนครราชสีมา** | 1) จัดทำแผนสนับสนุนการปฏิบัติงานในภาวะฉุกเฉินด้านคมนาคม ให้สอดคล้องกับแผนการป้องกันและบรรเทา สาธารณภัยแห่งชาติ  2) ปรับปรุงเส้นทางและโครงข่ายคมนาคม สนับสนุนภารกิจการส่งกำลังบำรุง พร้อมทั้งแก้ไขเส้นทางเพื่อป้องกันและลดผลกระทบจากสาธารณภัย  3) จัดให้มีเส้นทางสำรอง เส้นทางเลี่ยง หรือทาทางชั่วคราว รวมทั้งซ่อมหรือดัดแปลงแก้ไขสิ่งอานวยความสะดวกในระบบคมนาคม เพื่อสนับสนุน การปฏิบัติงานของกองบัญชาการป้องกันและบรรเทาสาธารณภัยแห่งชาติ และกองอำนวยการป้องกันและบรรเทาสาธารณภัยในพื้นที่  4) สนับสนุนการอพยพเคลื่อนย้ายประชาชนออกจาก พื้นที่ประสบภัยหรือเสี่ยงต่อการเกิดสาธารณภัย เพื่อ ให้ประชาชนมีความปลอดภัย  5) สนับสนุนข้อมูลเส้นทางสัญจร เส้นทางเลี่ยงพื้นที่  เสี่ยงภัย และพื้นที่ประสบภัยสาหรับประชาชน  6) บูรณะ ฟื้นฟู เส้นทางคมนาคมที่ได้รับความเสียหายให้สามารถใช้งาน ได้โดยเร็ว  7) จัดทาระบบฐานข้อมูลทรัพยากรเพื่อการป้องกันและบรรเทาสาธารณภัยด้านคมนาคม  8) ให้การสนับสนุนงานด้านการจราจรในเส้นทางรับผิดชอบที่ประสบภัย  9) ประสานงานและรับแจ้งเหตุสาธารณภัย ภัยด้านความมั่นคง ภัยด้านอุบัติเหตุจราจรทางถนน และสถานการณ์ฉุกเฉินระหว่างหน่วยงานในสังกัด |
| **๖. สำนักงานพลังงานจังหวัดนครราชสีมา** | (๖.๑) จัดทำฐานข้อมูลแหล่งพลังงาน เพื่อใช้สนับสนุน การปฏิบัติงานของกองอำนวยการป้องกันและบรรเทา สาธารณภัยในพื้นที่  (๖.๒) ประสานผู้ประกอบการ จัดหาทรัพยากร ด้านพลังงาน ให้เพียงพอต่อความต้องการใช้ในการป้องกันและบรรเทาสาธารณภัย  (๖.๓) สนับสนุนผู้เชี่ยวชาญด้านพลังงานเพื่อการป้องกันและบรรเทาสาธารณภัย |
|  |  |
| **หน่วยงาน** | **บทบาทหน้าที่** |
| **๗. สำนักงานแรงงานจังหวัดนครราชสีมา** | (๗.1) จัดเตรียม จัดหา แรงงานที่มีความรู้ทางเทคนิค เพื่อประโยชน์ในการป้องกันและบรรเทาสาธารณภัย  (๗.2) ให้การศึกษา อบรม และฝึกฝนแรงงานในสถานประกอบการ เพื่อความปลอดภัยในการทางาน และสามารถป้องกันและรักษาความปลอดภัยในสถานประกอบการของตนเอง)  (๗.3) สำรวจ จัดเตรียม จัดหา โดยการเรียกร้องเกณฑ์จ้างหรือเช่าเครื่องมือเครื่องใช้ในการป้องกันและบรรเทา สาธารณภัย  (๗.4) ตรวจสอบข้อมูลแรงงานที่ได้รับผลกระทบจาก สาธารณภัยเพื่อให้การช่วยเหลือด้านคุ้มครอง และเรียกร้องสิทธิที่พึงได้ตามกฎหมายแรงงาน  (๗.5) ฝึกอาชีพและจัดหางานให้ผู้ประสบภัย  (๗.6) จัดหน่วยให้บริการด้านประกันสังคมแก่แรงงาน ที่ประสบภัย |
| **๘. สำนักงานวัฒนธรรมจังหวัดนครราชสีมา** | (๘.1) จัดทำฐานข้อมูลโบราณสถาน โบสถ์คริสต์ มัสยิด ที่สามารถใช้เป็นจุดอพยพ/ศูนย์พักพิงชั่วคราว  (๘.2) จัดเตรียมพื้นที่โบราณสถาน โบสถ์คริสต์ มัสยิด ที่สามารถใช้เป็นจุดอพยพ/ศูนย์พักพิงชั่วคราว หรือสถานที่อำนวยความสะดวกแก่การปฏิบัติงานของกองอำนวยการป้องกันและบรรเทาสาธารณภัยในพื้นที่  (๘.3) ประสานและสนับสนุน กรมศิลปกรในการฟื้นฟูบูรณะศาสนสถาน (ยกเว้นวัด) โบราณสถาน โบราณวัตถุที่เสียหายจากสาธารณภัย ให้กลับคืนสู่สภาพเดิม |
| **๙. สำนักงานพระพุทธศาสนาจังหวัดนครราชสีมา** | (๙.๑) จัดทำฐานข้อมูลวัดที่สามารถใช้เป็นจุดอพยพ/ ศูนย์พักพิงชั่วคราว  (๙.2) จัดเตรียมพื้นที่วัดที่สามารถใช้เป็นจุดอพยพ/ศูนย์พักพิงชั่วคราว หรือสถานที่อำนวยความสะดวกแก่การปฏิบัติงานของกองอำนวยการป้องกันและบรรเทา สาธารณภัยในพื้นที่  (๙.3) ฟื้นฟูบูรณะวัดที่เสียหายจากสาธารณภัยให้กลับสู่สภาพปกติหรือดีกว่าเดิม |
|  |  |

|  |  |
| --- | --- |
| **หน่วยงาน** | **บทบาทหน้าที่** |
| **๑๐. ที่ทำการปกครองจังหวัดนครราชสีมา** | (๑๐.๑) สั่งการ และประสานให้อำเภอและองค์กรปกครองส่วนท้องถิ่น ดำเนินการเกี่ยวกับการป้องกันและบรรเทา สาธารณภัยในเขตพื้นที่ ที่รับผิดชอบ และพื้นที่ข้างเคียงหรือเมื่อได้รับการร้องขอ  (๑๐.2) ดำเนินการตามกฎหมายว่าด้วยการควบคุมกิจการการค้า อันกระทบถึงความปลอดภัยหรือความผาสุกแห่งสาธารณชนและกฎหมายอื่นที่เกี่ยวข้อง  (๑๐.3) อำนวยการและประสานการปฏิบัติการจัดการ สาธารณภัยและให้ความช่วยเหลือผู้ประสบภัย ฟื้นฟูและบูรณะสภาพพื้นที่ประสบภัยในกรณี ที่เกิดสาธารณภัยขนาดใหญ่ที่มีผลกระทบรุนแรงกว้างขวาง  (๑๐.๔) ส่งเสริมและรักษาความมั่นคงภายในความสงบเรียบร้อยและให้มีบริการประชาชนในพื้นที่อย่างมีประสิทธิภาพ |
| **๑๑. สำนักงานทรัพยากรธรรมชาติและสิ่งแวดล้อมจังหวัดนครราชสีมา** | (๑๑.1) ประเมินสถานการณ์ที่เกี่ยวข้อง วิเคราะห์ข้อมูลสภาพอากาศ สิ่งปกคลุมดิน สถานการณ์น้ำ ข้อมูลการใช้ประโยชน์ที่ดิน รวมทั้งข้อมูลพื้นที่เสี่ยงภัยและพื้นที่ ที่เกิดภัยในอดีต พร้อมทั้งประสานหน่วยงานที่เกี่ยวข้องเพื่อแจ้งเตือนประชาชน และเฝ้าระวัง ติดตามสถานการณ์  (๑๑.2) ประสานงานร่วมกับหน่วยงานที่เกี่ยวข้องใน การวางแผน ควบคุม ป้องกันอันตรายจากสาธารณภัยประเภทต่าง ๆ ที่ส่งผลกระทบต่อทรัพยากรธรรมชาติและสิ่งแวดล้อม เช่น ไฟป่าและหมอกควัน ธรณีพิบัติภัย และมลพิษต่าง ๆ เป็นต้น  (๑๑.3) วางแผน ปรับปรุงและพัฒนาแหล่งทรัพยากรธรรมชาติและสภาพแวดล้อมเพื่อลดความเสี่ยงจากสาธารณภัย  (๑๑.4) ประสานงานกรมอุทยานและกรมป่าไม้ เพื่อปรับปรุง ฟื้นฟู แหล่งทรัพยากรธรรมชาติ สภาพแวดล้อม และเขตอุทยานที่ได้รับผลกระทบจาก สาธารณภัยให้กลับสู่สภาพเดิม และไม่เสี่ยงต่อการเกิดภัย  (๑๑.5) ติดตาม ตรวจสอบ และประเมินผลกระทบสิ่งแวดล้อมจากการเกิดสาธารณภัย รวมทั้งวางแผนดำเนินการฟื้นฟูและรักษาสิ่งแวดล้อมให้มี ความสมดุลเหมาะสมต่อการดารงชีวิตของประชาชนและสิ่งมีชีวิต  (๑๑.6) ประสานงานกรมอุทยานฯ กรมป่าไม้ ควบคุมและป้องกันสัตว์ป่าและสัตว์อพยพที่ได้รับผลกระทบจาก สาธารณภัย |
|  |  |

|  |  |
| --- | --- |
| **หน่วยงาน** | **บทบาทหน้าที่** |
| **๑๒. สำนักงานพัฒนาสังคมและความมั่นคงของมนุษย์จังหวัดนครราชสีมา** | (๑๒.1) เสริมสร้างเครือข่ายด้านการพัฒนาสังคมและสวัสดิการสังคมให้เป็นกลไกเสริมในการทำงานป้องกัน สาธารณภัยในระดับชุมชนรากฐาน  (๑๒.2) สนับสนุนด้านการสังคมสงเคราะห์แก่ผู้ประสบภัย และดูแลช่วยเหลือ เด็กกำพร้า คนพิการและผู้สูงอายุ ในพื้นที่ประสบภัย  (๑๒.3) วางแผนและฟื้นฟูด้านสังคมและจิตใจให้แก่ผู้ประสบภัยและผู้ประสบปัญหาทางสังคม  (๑๓.4) สนับสนุนกิจกรรมด้านสังคมสงเคราะห์ เพื่อฟื้นฟูภายในศูนย์พักพิงชั่วคราว  (๑๒.5) รับผิดชอบในการเตรียมการและบริหารจัดการศูนย์พักพิงชั่วคราว |
| **๑๓. สำนักงานอุตสาหกรรมจังหวัดนครราชสีมา** | (๑๓.1) จัดทำแผนการจัดการสาธารณภัยให้สอดคล้องกับแผนการป้องกันและบรรเทาสาธารณภัยจังหวัด  (๑๓.๒) สนับสนุนข้อมูลและผู้เชี่ยวชาญกรมโรงงานอุตสาหกรรม ด้านการจัดการสารเคมีและวัตถุอันตราย เพื่อการป้องกันและบรรเทาสาธารณภัย  (๑๓.๓) จัดทำฐานข้อมูลทรัพยากรของแหล่งอุตสาหกรรม เพื่อใช้สนับสนุนการป้องกันและบรรเทาสาธารณภัย  (๑๓.๔) ประสานงานให้ความช่วยเหลือภาคอุตสาหกรรม ที่ได้รับผลกระทบจากสาธารณภัย |
| **๑๔. สำนักงานพาณิชย์จังหวัดนครราชสีมา** | (1๔.1) สนับสนุนการบรรเทาสาธารณภัย โดยประสานผู้ผลิต/ผู้นำเข้าสินค้า ที่จำเป็นต่อการครองชีพ  (1๔.๒) กำหนดมาตรการ กำกับดูแลราคาสินค้าและปริมาณสินค้า เพื่อการจัดหาสินค้าที่จำเป็นในขณะเกิด สาธารณภัยและป้องปรามการฉวยโอกาสกักตุนสินค้าหรือขึ้นราคาสินค้าซ้ำเติมผู้บริโภค โดยมีการกากับดูแล ทั้งต้นทางและปลายทาง  (1๔.๓) ติดตามสินค้าที่เป็นพืชผลการเกษตรในพื้นที่ประสบภัย  (1๔.๔) ประสานผู้ผลิต/ผู้นำเข้าในการขนส่งสินค้าเข้า แต่ละพื้นที่ให้เพียงพอกับความต้องการโดยเฉพาะพื้นที่ประสบภัยและให้จำหน่ายในราคาปกติ |
|  |  |

|  |  |
| --- | --- |
| **หน่วยงาน** | **บทบาทหน้าที่** |
| **๑๕. สำนักงานเขตพื้นที่การศึกษาประถมศึกษานครราชสีมา1,2,3,4,5,6,7** | (๑๕.1) ส่งเสริมการเรียนการสอนเกี่ยวกับการป้องกันและบรรเทาสาธารณภัยในชั้นการศึกษาขั้นพื้นฐาน  (๑๕.2) สนับสนุน เผยแพร่ ให้ความรู้แก่ลูกเสือ ยุวกาชาด เนตรนารี ให้เข้ามามีบทบาทและมีส่วนสำคัญในการช่วยเหลือสนับสนุนการป้องกันและบรรเทาสาธารณภัย  (๑๕.3) ให้การสนับสนุนอุปกรณ์การเรียนแก่ครอบครัวที่ประสบภัยดำเนินการซ่อมแซม แก้ไข ดัดแปลงอาคารเรียนที่ชำรุดเสียหายให้อยู่  (๑๕.4) ในสภาพใช้การได้ในระยะแรก รวมทั้ง จัดอุปกรณ์การเรียนการสอนเพื่อให้สมารถดำเนินการ ได้ต่อไป  (๑๕.5) สนับสนุนให้มีความรู้ด้านอาชีพแก่ครัวเรือนผู้ประสบภัย  (๑๕.๕) ส่งเสริมสนับสนุนให้มีการฝึกซ้อมแผนการอพยพ ให้แก่สถานศึกษาในสังกัด |
| **๑๖. สำนักส่งเสริมการปกครองท้องถิ่นจังหวัดนครราชสีมา** | (๑๖.1) ประสานการปฏิบัติงานให้การสนับสนุนช่วยเหลือหน่วยงานของรัฐ และประสานองค์ปกครองส่วนท้องถิ่น ในการป้องกันและบรรเทาสาธารณภัย  (๑๖.2) จัดทำฐานข้อมูลสาธารณภัยที่เกี่ยวข้อง |
| **๑๗. สำนักงานขนส่งจังหวัดนครราชสีมา** | (๑๗.1) ประสานผู้ประกอบการขนส่งเพื่อ สนับสนุนยานพาหนะ พนักงานประจำรถยานพาหนะและอุปกรณ์การขนส่ง ตลอดจนเตรียมน้ำมันเชื้อเพลิงตามความเหมาะสมและจำเป็นเพื่อการป้องกันและบรรเทาสาธารณภัย  (๑๗.๒) สนับสนุนการอพยพเคลื่อนย้ายประชาชนออกจากพื้นที่ประสบภัย หรือเสี่ยงต่อการเกิดสาธารณภัย เพื่อให้ประชาชนมีความปลอดภัย |
| **๑๘. สำนักงานเกษตรจังหวัดนครราชสีมา**  **๑๘.1 สำนักงานปศุสัตว์จังหวัดนครราชสีมา**  **๑๘.2 สำนักงานประมงจังหวัดนครราชสีมา** | 1) จัดทำฐานข้อมูลพื้นที่เสี่ยง จัดทำแผนปฏิบัติการด้านพืช ด้านปศุสัตว์ ด้านประมง ด้านพื้นที่เสี่ยงภัย เพื่อป้องกันและบรรเทาสาธารณภัย  2) วางแผนและมาตรการในการป้องกันและแก้ไขปัญหา ภัยพิบัติ ด้านพืช ด้านปศุสัตว์ ด้านประมง  ๓) ติดตามสถานการณ์ภัยและแจ้งเกษตรกรเพื่อเตรียมพร้อมรับสถานการณ์  ๔) สำรวจและประเมินความเสียหายด้านการเกษตร เพื่อให้การช่วยเหลือ ตามระเบียบของทางราชการ  ๕) ปรับปรุง ฟื้นฟูพื้นที่เกษตรกรรม และพื้นที่ชลประทานที่ได้รับความเสียหายจากสาธารณภัย เพื่อให้เกษตรกรสามารถประกอบอาชีพได้ |
| **หน่วยงาน** | **บทบาทหน้าที่** |
| **1๙. สำนักงานโยธาธิการและผังเมืองจังหวัดนครราชสีมา** | (1๙.1) ดำเนินการตามมาตรการด้านผังเมืองและกฎหมาย ว่าด้วยการควบคุมอาคารเพื่อการป้องกันและบรรเทา สาธารณภัย  (๑๙.๒) อำนวยการและประสานการปฏิบัติการจัดการ สาธารณภัยและให้ความช่วยเหลือผู้ประสบภัย ฟื้นฟูและบูรณะสภาพพื้นที่ประสบภัยในกรณีที่เกิดสาธารณภัย ขนาดใหญ่ที่มีผลกระทบรุนแรงกว้างขวาง  (๑๙.๓) สำรวจความเสียหายระบบสาธารณูปโภคและ สิ่งสาธารณประโยชน์ต่างๆ และให้คำปรึกษาทางด้านวิศวกรรมการซ่อมแซมสถานที่ราชการ สถานศึกษา วัด โบราณสถาน สถานที่ราชการ และสถานที่ท่องเที่ยว |
| **๒๐. สำนักงานประชาสัมพันธ์จังหวัดนครราชสีมา** | (๒๐.1) ประชาสัมพันธ์ ก่อนเกิดภัย และให้ข้อมูลข่าวสารแก่ประชาชนเกี่ยวกับสาธารณภัยในภาวะฉุกเฉินหรือ ภัยคุกคามที่เกิดขึ้น รวมทั้งหลังจากภัยผ่านพ้นแล้ว  (๒๐.๒) จัดตั้งศูนย์ข้อมูลข่าวสารร่วม เพื่อเป็นศูนย์กลางการแลกเปลี่ยนข้อมูล ข่าวสาร ระหว่างส่วนราชการ หน่วยงาน ภาคเอกชน และสื่อมวลชนทั้งในและต่างประเทศ  (๒๐.๓) กำหนดมาตรการ ป้องกัน ตอบโต้ข่าวลือ ข่าวอันเป็นเท็จและข้อมูลที่จะสร้างความตระหนก แตกตื่น และหวาดกลัวให้แก่ประชาชน |
| **๒๑. สำนักชลประทาน 8**  **21.1โครงการชลประทานนครราชสีมา** | (๒๑.1) ประเมินสถานการณ์ที่เกี่ยวข้อง ซึ่งเป็นการวิเคราะห์ข้อมูลปริมาณน้ำฝน สถานการณ์น้ำ รวมทั้งข้อมูลพื้นที่เสี่ยงภัยและพื้นที่ที่เกิดภัยในอดีต  (๒๑.๒) แจ้งเตือนภัยล่วงหน้า  (๒๑.๓) พัฒนา ปรับปรุง และซ่อมแซม แหล่งน้ำเพื่อป้องกันและแก้ไขปัญหาน้ำท่วมและน้ำแล้ง  (๒๑.๔) พัฒนาระบบการพยากรณ์และเฝ้าระวังเพื่อการเตือนภัยจากอุทกภัย |
| **๒๒. สถานีอุตุนิยมวิทยานครราชสีมา** | (๒๒.1) ตรวจ เฝ้าระวัง ติดตาม รายงานสภาวะอากาศ และปรากฏการณ์ธรรมชาติ  (๒๒.๒) แจ้งเตือนภัย และให้บริการฐานข้อมูลด้านสื่อสาร |
| **๒๓. สำนักงานพัฒนาชุมชนจังหวัดนครราชสีมา** | (๒๓.๑) ส่งเสริมการขับเคลื่อนศูนย์เรียนรู้ชุมชนให้มีศักยภาพในการจัดการภัยพิบัติในชุมชน  (๒๓.๒) ส่งเสริมอาชีพผู้ประสบภัยหลังจากภัยผ่านพ้น เพื่อให้ผู้ประสบภัยสามารถมีอาชีพดำรงชีวิตเลี้ยงครอบครัวต่อไป |
| **หน่วยงาน** | **บทบาทหน้าที่** |
| **๒๔. สำนักงานสถิติจังหวัดนครราชสีมา** | (๒๔.๑) สำรวจความพึงพอใจของประชาชนในการช่วยเหลือเยียวยาจากภัยพิบัติที่เกิดขึ้นในพื้นที่  (๒๔.๒) แจ้งเตือนภัยให้ประชาชนรับทราบโดยใช้หอเตือนภัยในความรับผิดชอบ |
| **๒๕. สำนักงานการท่องเที่ยวและการกีฬาจังหวัดนครราชสีมา** | (๒๕.๑) ให้ความรู้และเผยแพร่ความรู้ด้านความปลอดภัยเมื่อเกิดสาธารณภัย แก่นักท่องเที่ยวและประสานผู้ประกอบการอุตสาหกรรมท่องเที่ยว  (๒5.๒) ฟื้นฟูแหล่งท่องเที่ยวที่ได้รับผลกระทบจาก  สาธารณภัย |
| **๒๖. องค์การบริหารส่วนจังหวัดนครราชสีมา** | (๒๖.๑) จัดทำแผนปฏิบัติการ และการสนับสนุนเครื่องมือ เครื่องจักรกล ยานพาหนะ ในการอพยพผู้ประสบภัย  (๒๖.๒)ดำเนินการช่วยเหลือผู้ประสบภัยตามอำนาจหน้าที่ |
| **๒๗. การไฟฟ้าส่วนภูมิภาคจังหวัดนครราชสีมา** | (๒๗.1) ควบคุมและป้องกันอันตรายอันอาจเกิดจากกระแสไฟฟ้าในขณะเกิดภัย  (๒๗.2) บำรุง ดัดแปลง แก้ไข จัดสิ่งทดแทนและอำนวยความสะดวก สาธารณูปโภค ในด้านความสว่าง และ การฟื้นฟูบูรณะในสภาพการชำรุดเสียหายให้กลับคืนสู่สภาพปกติ ให้มีใช้ตามระบบเดิม  (๒๗.๓) จัดหาไฟฟ้าส่องสว่างในศูนย์พักพิงชั่วคราว |
| **๒๘. การประปาส่วนภูมิภาคจังหวัดนครราชสีมา** | (๒๘.1) อำนวยการปฏิบัติในด้านการบำรุง ดัดแปลง แก้ไข จัดสิ่งทดแทนและอำนวยความสะดวกให้มีน้ำกินน้ำใช้ และการฟื้นฟูบูรณะในสภาพการชำรุดเสียหายให้กลับคืนสู่สภาพปกติให้มีใช้ตามระบบเดิม  (๒๘.๒) บริการ จัดหาน้ำสะอาดสำหรับดื่มให้แก่ผู้ประสบภัยและดูแลผู้ประสบภัยในศูนย์พักพิงชั่วคราว |
| **๒๙. บริษัท ทีโอที จำกัด (มหาชน) สาขาจังหวัดนครราชสีมา** | (๒๙.1) จัดระบบสื่อสารและโทรคมนาคม ทั้งระบบสื่อสารหลัก ระบบสื่อสารรอง ระบบสำรอง ให้สามารถใช้การได้ ทุกสถานการณ์  (๒๙.๒) สนับสนุนอุปกรณ์ เครื่องมือเครื่องใช้ในการสื่อสาร การจัดช่อง การสื่อสารสำรองเพื่อใช้ในภาวะฉุกเฉิน และสนับสนุนกำลังคน เพื่อบริการติดต่อสื่อสารได้ตลอดระยะเวลาระหว่างที่เกิดภัยและพื้นที่ภายนอก เพื่อ ให้การช่วยเหลือได้อย่างรวดเร็ว |
| **๓๐. มูลนิธิกู้ภัยในพื้นที่**  **๑) มูลนิธิพุทธธรรม 31**  **๒) มูลนิธิเมตตาธรรมสถาน**  **๓) มูลนิธิสว่างวิชชาธรรมสถาน**  **4) มูลนิธิพรหมธรรมสีคิ้ว** | (๓๐.1) ให้การสนับสนุนช่วยเหลือศูนย์บัญชาการเหตุการณ์ในทุกระดับ  (๓๐.๒) ร่วมปฏิบัติงานตามที่ผู้อำนวยการจังหวัด อำเภอและท้องถิ่น มอบหมายตามขีดความสามารถและทรัพยากร |

**3.4 การจัดตั้งองค์กรปฏิบัติ**

**3.4.1 ระดับนโยบาย**

**(1) คณะกรรมการป้องกันและบรรเทาสาธารณภัยแห่งชาติ (กปภ.ช.)**

มีหน้าที่กำหนดนโยบายการป้องกันและบรรเทาสาธารณภัยแห่งชาติ บูรณาการพัฒนาระบบการป้องกันและบรรเทาสาธารณภัยระหว่างหน่วยงานของรัฐและหน่วยงานภาคเอกชน ให้ มีประสิทธิภาพมีองค์ประกอบและอำนาจหน้าที่ตามที่ระบุในมาตรา 6 และมาตรา 7 แห่งพระราชบัญญัติป้องกันและบรรเทาสาธารณภัย พ.ศ. 2550

**(2) คณะกรรมการป้องกันอุบัติภัยแห่งชาติ (กปอ.)**

มีหน้าที่เสนอนโยบายเกี่ยวกับการป้องกันอุบัติภัยของประเทศและเสนอแนะแนวทางปฏิบัติและประสานงานระหว่างหน่วยงานของรัฐ โดยมีองค์ประกอบ และอำนาจหน้าที่ตามระเบียบ สำนักนายกรัฐมนตรีว่าด้วยการป้องกันอุบัติภัยแห่งชาติ พ.ศ. 2538 และที่แก้ไขเพิ่มเติม

**3.4.2 ระดับปฏิบัติ**

**(1) กองบัญชาการป้องกันและบรรเทาสาธารณภัยแห่งชาติ (บกปภ.ช.)**

ทำหน้าที่บังคับบัญชา อำนวยการ ควบคุม กำกับ ดูแล และประสานการปฏิบัติการป้องกันและบรรเทาสาธารณภัยของกองอำนวยการป้องกันและบรรเทาสาธารณภัยแต่ละระดับ โดย มีรัฐมนตรีว่าการกระทรวงมหาดไทย เป็นผู้บัญชาการป้องกันและบรรเทาสาธารณภัยแห่งชาติ และปลัดกระทรวงมหาดไทยเป็นรองผู้บัญชาการป้องกันและบรรเทาสาธารณภัยแห่งชาติ

ในกรณีการจัดการสาธารณภัยขนาดใหญ่ (ระดับ 3) มีรัฐมนตรีว่าการกระทรวงมหาดไทย และกรณีการจัดการสาธารณภัยร้ายแรงอย่างยิ่ง (ระดับ 4) มีนายกรัฐมนตรีหรือรองนายกรัฐมนตรี ที่ได้รับมอบหมาย เป็นผู้ควบคุม สั่งการ และบัญชาการ

**(2) กองอำนวยการป้องกันและบรรเทาสาธารณภัยกลาง (กอปภ.ก.)**

ให้กรมป้องกันและบรรเทาสาธารณภัย จัดตั้งกองอำนวยการป้องกันและบรรเทา สาธารณภัยกลาง โดยมีผู้อำนวยการกลาง เป็นผู้อำนวยการ และให้กองอำนวยการป้องกันและบรรเทา สาธารณภัยกลาง ทำหน้าที่เป็นส่วนหนึ่ง ในศูนย์ประสานการปฏิบัติของกองบัญชาการป้องกันและบรรเทาสาธารณภัยแห่งชาติ ในกรณียกระดับเป็นการจัดการสาธารณภัยขนาดใหญ่ (ระดับ 3) และขนาดร้ายแรงอย่างยิ่ง (ระดับ 4)

**(3) กองอำนวยการป้องกันและบรรเทาสาธารณภัยจังหวัด (กอปภ.จ.)**

ทำหน้าที่อำนวยการ ควบคุม สนับสนุน และประสานการปฏิบัติการป้องกันและบรรเทาสาธารณภัยในพื้นที่รับผิดชอบ โดยมีผู้ว่าราชการจังหวัด เป็นผู้อำนวยการ รองผู้ว่าราชการจังหวัดที่ผู้ว่าราชการจังหวัดมอบหมาย และนายกองค์การบริหารส่วนจังหวัด เป็นรองผู้อำนวยการ หัวหน้าส่วนราชการ และองค์กรต่างๆในจังหวัดร่วมปฏิบัติงานในกองอำนวยการป้องกันและบรรเทาสาธารณภัย

**(๔) กองอำนวยการป้องกันและบรรเทาสาธารณภัยอำเภอ (กอปภ.อ.)**

ทำหน้าที่อำนวยการ ควบคุม สนับสนุน และประสานการปฏิบัติกับองค์กรปกครอง ส่วนท้องถิ่นในเขตพื้นที่รับผิดชอบในการป้องกันและบรรเทาสาธารณภัยและปฏิบัติงานตามที่ผู้ว่าราชการจังหวัดหรือกองอำนวยการป้องกันและบรรเทาสาธารณภัยจังหวัดมอบหมาย โดยมีนายอำเภอ เป็นผู้อำนวยการ หัวหน้าส่วนราชการ และองค์กรต่างๆ ในอำเภอร่วมปฏิบัติงานในกองอำนวยการป้องกันและบรรเทาสาธารณภัย

**(๕) กองอำนวยการป้องกันและบรรเทาสาธารณภัยเทศบาล (กอปภ.ทน./ทม./ทต.)**

ทำหน้าที่อำนวยการควบคุมปฏิบัติการป้องกันและบรรเทาสาธารณภัย และ เผชิญเหตุ เมื่อเกิดสาธารณภัยขึ้นในพื้นที่ พร้อมทั้งจัดทำแผนปฏิบัติการในการป้องกันและบรรเทา สาธารณภัยของเทศบาล ให้สอดคล้องกับแผนการป้องกันและบรรเทาสาธารณภัยจังหวัด และแผนการ ป้องกันและบรรเทาสาธารณภัยอำเภอ รวมถึงมีหน้าที่ช่วยเหลือผู้อำนวยการจังหวัด และผู้อำนวยการอำเภอ ตามที่ได้รับมอบหมาย พร้อมทั้ง สนับสนุนการป้องกันและบรรเทาสาธารณภัยให้องค์กรปกครอง ส่วนท้องถิ่น ซึ่งมีพื้นที่ติดต่อหรือใกล้เคียง หรือเขตพื้นที่อื่นเมื่อได้รับการร้องขอ โดยมีนายกเทศมนตรี เป็นผู้อำนวยการ

**(๖) กองอำนวยการป้องกันและบรรเทาสาธารณภัยองค์การบริหารส่วนตำบล (กอปภ.อบต.)**

มีหน้าที่ปฏิบัติการป้องกันและบรรเทาสาธารณภัยและเป็นหน่วยเผชิญเหตุ เมื่อเกิด สาธารณภัยขึ้นในพื้นที่ จัดทำแผนปฏิบัติการในการป้องกันและบรรเทาสาธารณภัยขององค์การบริหารส่วนตำบล ช่วยเหลือผู้อำนวยการจังหวัดและผู้อำนวยการอำเภอ ตามที่ได้รับมอบหมาย พร้อมทั้งสนับสนุนการป้องกันและบรรเทาสาธารณภัยให้องค์กรปกครองส่วนท้องถิ่นที่มีพื้นที่ติดต่อหรือใกล้เคียงเมื่อได้รับการร้องขอ โดยมีนายกองค์การบริหารส่วนตำบล เป็นผู้อำนวยการท้องถิ่น

**นายกรัฐมนตรี**

กรณีเกิดภัยสาธารณภัยร้ายแรงอย่างยิ่ง

กองบัญชาการป้องกันและบรรเทาสาธารณภัยแห่งชาติ (บกปภ.ช)

ผู้บัญชาการป้องกันและบรรเทาสาธารณภัยแห่งชาติ

(รัฐมนตรีว่าการกระทรวงมหาดไทย)

รองผู้บัญชาการป้องกันและบรรเทาสาธารณภัยแห่งชาติ

(ปลัดกระทรวงมหาดไทย)

กองอำนวยการป้องกันและบรรเทาสาธารณภัยกลาง (กอปภ.ก)

ผู้อำนวยการกลาง

(อธิบดีกรมป้องกันและบรรเทาสาธารณภัย)

กองอำนวยการป้องกันและบรรเทาสาธารณภัยจังหวัด (กอปภ.จ)

ผู้อำนวยการจังหวัด

(ผู้ว่าราชการจังหวัด)

รองผู้อำนวยการจังหวัด

(นายกองค์การบริหารส่วนจังหวัด)

กองอำนวยการป้องกันและบรรเทาสาธารณภัยอำเภอ (กอปภ.อ)

ผู้อำนวยการอำเภอ

(นายอำเภอ)

กองอำนวยการป้องกันและบรรเทาสาธารณภัยองค์การบริหารส่วนตำบล (กอปภ.อบต.)

กองอำนวยการป้องกันและบรรเทาสาธารณภัยเทศบาล (กอปภ.ทน./ทม./ทต.)

ผู้อำนวยการท้องถิ่น

(นายกองค์การบริหารส่วนตำบล)

ผู้ช่วยผู้อำนวยการท้องถิ่น

(ปลัดองค์การบริหารส่วนตำบล)

ผู้อำนวยการท้องถิ่น

(นายกเทศมนตรี)

ผู้ช่วยผู้อำนวยการท้องถิ่น

(ปลัดเทศบาล)

**แผนผัง ๓.๑ : กลไกการจัดการสาธารณภัยของประเทศ**

**3.5 แนวทางปฏิบัติร่วมกับหน่วยที่เกี่ยวข้อง**

**3.5.1 แนวทางปฏิบัติร่วมกับหน่วยทหารในพื้นที่**

การปฏิบัติการป้องกันและบรรเทาสาธารณภัยร่วมระหว่างพลเรือนกับทหาร จะต้องมีการประสานงานระหว่างกันอย่างใกล้ชิด และพยายามเสริมสร้างความเข้าใจระหว่างกัน รวมทั้งดำรง การติดต่อสื่อสารระหว่างกันอย่างต่อเนื่อง เพื่อป้องกันความเข้าใจที่คลาดเคลื่อนระหว่างการปฏิบัติงาน ทั้งนี้ เพื่อเป็นการสนับสนุนการจัดการสาธารณภัยของกองอำนวยการป้องกันและบรรเทาสาธารณภัยจังหวัดอุทัยธานี และศูนย์บัญชาการเหตุการณ์แต่ละระดับ ฝ่ายทหาร อาจพิจารณาจัดตั้งศูนย์ประสานงานระหว่างพลเรือนกับทหาร หรือศูนย์ปฏิบัติงานร่วมระหว่างพลเรือนกับทหาร ขึ้นอยู่กับระดับของหน่วยและสถานการณ์สาธารณภัย เพื่อประชุมหารือและแลกเปลี่ยนข้อมูลในการจัดการสาธารณภัย รวมทั้ง การบรรยายสรุปสถานการณ์ประจำวัน เพื่อทำความเข้าใจต่อสถานการณ์ให้ตรงกัน โดยยึดกรอบแนวทางการปฏิบัติตามมาตรฐานหลักสากล และพระราชบัญญัติป้องกันและบรรเทาสาธารณภัย พ.ศ. 2550 ดังนี้

(1) ดำเนินการตามมาตรา 46 แห่งพระราชบัญญัติป้องกันและบรรเทาสาธารณภัย พ.ศ. 2550 บัญญัติไว้การดำเนินการภายในเขตทหารหรือที่เกี่ยวกับกิจการ เจ้าหน้าที่ หรือทรัพย์สินในราชการทหารให้เป็นไปตามความตกลง เป็นหนังสือร่วมกันระหว่าง**ผู้อำนวยการจังหวัด และผู้บังคับบัญชาของทหาร** ในเขตพื้นที่ที่เกี่ยวข้องเว้นแต่เป็นกรณีการสั่งการของนายกรัฐมนตรีหรือรองนายกรัฐมนตรีตามมาตรา ๓๑

(2) ดำเนินการตามแนวทางการปฏิบัติงานร่วมระหว่างพลเรือนกับทหารในการบรรเทา สาธารณภัย

(3) ดำเนินการติดต่อสื่อสารและประสานการปฏิบัติอย่างใกล้ชิดระหว่างพลเรือนกับทหาร ในพื้นที่

**3.5.2 แนวทางปฏิบัติร่วมกับภาคประชาสังคม เอกชน และองค์การสาธารณกุศล**

(1) ให้จัดเจ้าหน้าที่ ประสานงาน กับศูนย์บัญชาการเหตุการณ์แต่ละระดับ (กรณีเกิด สาธารณภัย) เพื่อร่วมปฏิบัติการป้องกันและบรรเทาสาธารณภัย และการช่วยเหลือสงเคราะห์ผู้ประสบภัยให้เป็นไปอย่างมีเอกภาพ

(2) ให้สำนักงานป้องกันและบรรเทาสาธารณภัยจังหวัด สำนักงานสาธารณสุขจังหวัด ร่วมกับองค์การสาธารณกุศล มูลนิธิต่างๆ จัดทำแนวทางปฏิบัติในการสนับสนุนกำลังทรัพยากร เจ้าหน้าที่ เครื่องมือและอุปกรณ์ เพื่อการปฏิบัติงานขององค์กรปฏิบัติในการจัดการสาธารณภัยแต่ละระดับ